Imtella' Awwissu 10, 2021 Fl-aħħar 24 siegħa feġġew 51 każ ġdid ta' Covid-19 waqt li fiequ 70. B'hekk in-numru ta' każijiet attivi issa huwa ta' 859. Fl-Isptar Mater Dei hemm 42 pazjent li qed jingħataw il-kura minħabba l-Covid. Minnhom 3 jinsabu fit-Taqsima tal-Kura Intensiva (ITU). Il-każijiet il-ġodda feġġew minn 3,093 'swab test' li tellgħu t-total ta' testijiet għal 1,122,904. In-numru ta' dawk li ħadu l-virus mindu feġġ f'Marzu 2020 laħaq l-34,953. Dawk li, skont l-awtoritajiet, irkupraw mill-pandemija jlaħħqu t-33,270. Sal-bieraħ kienu ngħataw 777,181 doża tal-vaċċin b'405,073 ikunu l-ewwel doża. In-numru ta' dawk li ħadu t-tilqima b'mod komplut tela' għal 398,128. Mis-56 każ ġdid li tħabbru lbieraħ l-età medja kienet ta' 42 sena.